คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๕๗/๒๕๕๙เรื่องการปรับปรุงการบริหารเพื่อแก้ไขปัญหาจังหวัดชายแดนภาคใต้ ตามที่ได้ดำเนินการตามพระราชบัญญัติการรักษาความมั่นคงภายในราชอาณาจักรพ.ศ. ๒๕๕๑ พระราชบัญญัติการบริหารราชการจังหวัดชายแดนภาคใต้ พ.ศ. ๒๕๕๓ ประกาศคณะรักษาความสงบแห่งชาติฉบับที่ ๙๘/๒๕๕๗ เรื่อง การแก้ไขปัญหาจังหวัดชายแดนภาคใต้ ลงวันที่ ๒๑ กรกฎาคมพุทธศักราช ๒๕๕๗ และคำสั่งหัวหน้าคณะรักษาความสงบแห่งชาติที่ ๑๔/๒๕๕๙ เรื่องคณะกรรมการที่ปรึกษาการบริหารและการพัฒนาจังหวัดชายแดนภาคใต้และการกำหนดอำนาจหน้าที่ของกองอำนวยการรักษาความมั่นคงภายในราชอาณาจักร ลงวันที่ ๔เมษายน พุทธศักราช ๒๕๕๙เพื่อแก้ไขปัญหาความไม่สงบในจังหวัดชายแดนภาคใต้มาแล้วระยะหนึ่ง นั้นสถานการณ์ได้คลี่คลายมาเป็นลำดับความรับรู้ความเข้าใจปัญหาและความร่วมมือจากภาคส่วนต่าง ๆ ในการแก้ไขปัญหามีมากขึ้นประชาชนเชื่อมั่นในมาตรการรักษาความสงบเรียบร้อยมากขึ้น ทั้งยังได้ดำเนินการพัฒนาโครงสร้างพื้นฐานการสร้างอาชีพสร้างรายได้ การพัฒนาคุณภาพชีวิต การคุ้มครองสิทธิเสรีภาพการให้ความเป็นธรรมแก่ประชาชน และการแก้ปัญหาเร่งด่วนตอบสนองข้อเรียกร้องของประชาชนหลายเรื่อง เช่น ปัญหายาเสพติด ทั้งนี้เพื่อให้พื้นที่ดังกล่าวเป็นสังคมพหุวัฒนธรรมอย่างสันติสุขประชาชนมีชีวิตความเป็นอยู่ที่ดี มีความสะดวกสบายในการทำมาหากินได้รับความสงบร่มเย็น มีความปลอดภัยในชีวิตและทรัพย์สินสามารถร่วมกันพัฒนาและปฏิรูปประเทศตามแนวทางประชารัฐ สร้างความมั่นคง มั่งคั่งและยั่งยืน โดยไม่ทอดทิ้งผู้ใดไว้ข้างหลังการจะดำเนินการเช่นว่านี้ให้ได้ผลสมบูรณ์จำเป็นต้องบูรณาการแผนปฏิบัติการแผนงานและโครงการทั้งหลายในด้านความมั่นคงและการพัฒนาในพื้นที่เพื่อให้ประสานสอดคล้องทุกมิติดังที่คณะรักษาความสงบแห่งชาติได้กำหนดระดับการบริหารไว้แล้วเป็น ๓ ระดับได้แก่ระดับนโยบาย ระดับแปลงนโยบายไปสู่การปฏิบัติ และระดับหน่วยปฏิบัติเมื่อได้ดำเนินการเช่นว่านี้มาแล้วระยะหนึ่งสมควรยกระดับและปรับปรุงการบริหารขั้นต่อไปเพื่อให้การแก้ไขปัญหา การพัฒนาและการสร้างความรับรู้ความเข้าใจบนพื้นฐานความร่วมมือจากทุกภาคส่วนโดยเฉพาะภาคประชาสังคมภาคเอกชน และภาคประชาชนในพื้นที่มีประสิทธิภาพยิ่งขึ้นในลักษณะบูรณาการและเป็นเอกภาพมีความคล่องตัวและรวดเร็วทันต่อปัญหาและความต้องการของประชาชนในการปฏิบัติภารกิจเชิงยุทธศาสตร์และเชิงพื้นที่ที่มีสภาพปัญหาพิเศษและต้องการปัจจัยเกื้อหนุนการทำงานแตกต่างจากพื้นที่อื่นทั้งต้องให้มีความคล่องตัวในการบริหารงานบุคคลและการบริหารงบประมาณตลอดจนทรัพยากรต่าง ๆทำนองเดียวกับที่เคยใช้ในการแก้ไขปัญหาอื่นและในพื้นที่อื่นได้ผลมาแล้วโดยมีแกนนำของกลไกการบริหารจัดการในพื้นที่เข้ามาบูรณาการส่วนที่ยังไม่มีเอกภาพและปรับปรุงแก้ไขส่วนที่หย่อนประสิทธิภาพในการปฏิบัติและการพัฒนาอันจะเป็นประโยชน์ต่อการรักษาความมั่นคงแห่งชาติ อำนวยประโยชน์ต่อราชการแผ่นดินและการปฏิรูปการแก้ไขปัญหาจังหวัดชายแดนภาคใต้อาศัยอำนาจตามความในมาตรา๔๔ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติโดยความเห็นชอบของคณะรักษาความสงบแห่งชาติ จึงมีคำสั่งดังต่อไปนี้ข้อ๑ ให้กองอำนวยการรักษาความมั่นคงภายในราชอาณาจักร(กอ.รมน.) และศูนย์อำนวยการบริหารจังหวัดชายแดนภาคใต้ (ศอ.บต.)ปฏิบัติหน้าที่และมีอำนาจในการแก้ไขปัญหาจังหวัดชายแดนภาคใต้ตามกฎหมายที่เกี่ยวข้องโดยมีคณะกรรมการขับเคลื่อนการแก้ไขปัญหาจังหวัดชายแดนภาคใต้ (คปต.) เป็นฝ่ายบูรณาการงานในระดับแปลงนโยบายไปสู่การปฏิบัติตามประกาศคณะรักษาความสงบแห่งชาติฉบับที่ ๙๘/๒๕๕๗ ลงวันที่ ๒๑ กรกฎาคม พุทธศักราช ๒๕๕๗ข้อ๒ ในกรณีเห็นสมควรนายกรัฐมนตรีโดยความเห็นชอบของคณะรัฐมนตรีอาจแต่งตั้งผู้ทรงคุณวุฒิและมีประสบการณ์ในการแก้ไขปัญหาจังหวัดชายแดนภาคใต้เป็นผู้แทนพิเศษของรัฐบาลมีหน้าที่ประสานงานระหว่างคณะรัฐมนตรีและราชการส่วนกลางกับหน่วยงานในพื้นที่ประสานงานกับรัฐมนตรีที่นายกรัฐมนตรีมอบหมายให้กำกับและติดตามการปฏิบัติราชการในเขตตรวจราชการจังหวัดชายแดนภาคใต้และประสานงานกับ คปต. กอ.รมน. ศอ.บต. จังหวัด ส่วนราชการ และภาคส่วนต่าง ๆ ในการเชื่อมโยงงานให้เกิดการบูรณาการและปรับปรุงประสิทธิภาพในการปฏิบัติและการพัฒนา ตลอดจนให้คำแนะนำแก่เจ้าหน้าที่ในพื้นที่โดยไม่ขัดต่อกฎหมายและไม่มีอำนาจวินิจฉัยสั่งการและให้รายงานปัญหา อุปสรรคตลอดจนเสนอแนวทางการป้องกันหรือแก้ไขปัญหาต่อนายกรัฐมนตรีเป็นระยะ ๆ ทั้งนี้ นายกรัฐมนตรีและประธาน คปต.อาจมอบหมายให้ปฏิบัติหน้าที่อื่นด้วยก็ได้ในกรณีที่มีผู้แทนพิเศษของรัฐบาลหลายคนนายกรัฐมนตรีอาจกำหนดหน้าที่และอำนาจของผู้ดำรงตำแหน่งดังกล่าวแต่ละคนให้รับผิดชอบเป็นการเฉพาะเรื่องก็ได้ให้ผู้แทนพิเศษของรัฐบาลเป็นกรรมการคปต. และให้สำนักเลขาธิการนายกรัฐมนตรีโดยความเห็นชอบของกระทรวงการคลัง จัดให้ผู้แทนพิเศษได้รับค่าตอบแทนและสิทธิประโยชน์ตามความเหมาะสมโดยคำนึงถึงตำแหน่งในลักษณะเดียวกันเช่น ผู้แทนการค้าไทยหรือกรรมการผู้ช่วยรัฐมนตรีให้มีสำนักงาน คปต.ส่วนหน้าตั้งอยู่ในพื้นที่จังหวัดชายแดนภาคใต้เพื่อปฏิบัติงานด้านธุรการตามที่ประธานคปต. มอบหมาย และให้เจ้าหน้าที่สำนักงาน คปต.ส่วนหน้าได้รับค่าตอบแทนและสิทธิประโยชน์ตามระเบียบของทางราชการข้อ๓ เพื่อประโยชน์ในการแก้ไขปัญหาจังหวัดชายแดนภาคใต้การโอนหรือการนำรายจ่ายที่กำหนดไว้สำหรับส่วนราชการหรือรัฐวิสาหกิจใดตามพระราชบัญญัติงบประมาณรายจ่ายประจำปีหรือพระราชบัญญัติงบประมาณรายจ่ายเพิ่มเติมไปใช้สำหรับส่วนราชการหรือรัฐวิสาหกิจอื่นนอกเหนือจากกรณีตามมาตรา ๑๘ แห่งพระราชบัญญัติวิธีการงบประมาณ พ.ศ. ๒๕๐๒เพื่อการขับเคลื่อนการแก้ไขปัญหาจังหวัดชายแดนภาคใต้ให้กระทำได้ ทั้งนี้ตามระเบียบว่าด้วยหลักเกณฑ์การโอนงบประมาณที่ผู้อำนวยการสำนักงบประมาณกำหนดโดยความเห็นชอบของคณะรัฐมนตรีและหากเป็นการโอนงบประมาณข้ามแผนงานจะต้องได้รับความเห็นชอบจากคณะรัฐมนตรีก่อนการโอนงบประมาณของส่วนราชการเดียวกันจากจังหวัดชายแดนภาคใต้ไปดำเนินการในพื้นที่อื่นต้องได้รับความเห็นชอบจากคปต. หรือตามระเบียบที่ คปต. กำหนดก่อนจะดำเนินการต่อไปข้อ๔ ให้นายกรัฐมนตรีมีอำนาจแก้ไขเปลี่ยนแปลงข้อ๒ ของคำสั่งนี้ได้ตามความจำเป็นข้อ๕[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๑๔กันยายน พุทธศักราช ๒๕๕๙พลเอก ประยุทธ์ จันทร์โอชาหัวหน้าคณะรักษาความสงบแห่งชาติกัญฑรัตน์/ปริยานุช/จัดทำ๑๕ กันยายน๒๕๕๙พจนา/ตรวจ๑๕ กันยายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๐๗ ง/หน้า ๑๓/๑๕ กันยายน ๒๕๕๙